== Tyske antarktisekspedition (1938–1939) ==
[[Fil:Schwabenland.jpg|thumb|''MS Schwabenland'' i 1938]]
Den tredje tyske antarktisekspedition (1938–1939) blev anført af [[Alfred Ritscher]] (1879–1963), en kaptajn i [[Kriegsmarine]] (den tyske flåde). Hovedmålet var at finde et område i Antarktis til en tysk hvalstation, for at Tyskland kunne producere mere fedt. [[Hvalolie]] var på den tid det vigtigste råmateriale til produktion af [[margarine]] og [[sæbe]] i Tyskland, og landet var den næststørste importør af norsk hvalolie med 200.000 ton om året. Udover fordelen ved ikke at være afhængig af import, var Tyskland på randen af krig, og man regnede med, at dette ville gå hårdt ud over landets økonomi. Et andet mål var at spejde efter et sted at placere en tysk flådebase.<ref name="cambridge">[http://www.histarmar.com.ar/Antartida/Base-Hitler/LaBaseAntarticadeHitler.pdf ''Hitler's Antarctic base: the myth and the reality''], by Colin Summerhayes and Peter Beeching, Polar Record, Volume 43 Issue 1, pp.1–21 Cambridge University Press, 2007.</ref>
Historie